Restricțiile pe timp de noapte în România, criticate de un avocat: "Nu văd o eficiență efectivă".
Restricţii de circulaţie au mai fost în România în timpul stării de urgenţă. Românii nu aveau voie să iasă din case după 22:00 fără motiv întemeiat. Franţa, Italia, Spania şi Irlanda se numără printre ţările care deja au restricţii de noapte. Orban nu a spus când va aplica aceste restricţii.
Restricţiile de circulaţie pe timp de noapte la care se gândeşte Ludovic Orban sunt irelevante în acest moment. Asta este şi părerea unui avocat.Asta pentru că oricum nu prea mai există motive ca oamenii să se mai strângă în grupuri mari. Restaurantele, cafenelele şi cinematografele sunt închise, iar terasele iau ultima comandă înainte de miezul nopţii.Practic, putem vorbi despre o îngrădire a libertăţii total irelevantă."Ca oportunitate, eu nu le văd un sens anume. Dar este posibil ca autorităţile să aibă nişte date şi informaţii care să ducă la această concluzie.Aşa cum privim noi lucrurile, sigur că par nejustificate, mai ales cu ora 20:00, să nu se mai circule.Şi acum sunt de părere că se impun restricţii, dar nu la acest mod. Nu văd o eficienţă efectivă. Nu o văd nici în Vestul Europei. Aţi văzut în Franţa, Spania, Franţa ce s-a întâmplat. Germania vine din urmă", explică Claudiu Lascoschi, avocat.Orban: "Sunt localități importante, printre care și Bucureștiul, unde urmărim rezultatele aplicării măsurilor""Se face evaluare pentru că deja sunt localităţi importante, printre care şi Bucureşti, unde urmărim rezultatele aplicării măsurilor în vigoare", a declarat Ludovic Orban.